SAA nuwe uitvoerende hoof
Die beleërde SAA het ‘n nuwe uitvoerende hoof gekry – Vuyani Jarana, voorheen hoofbeampte van Vodacom Business SA. Volgens Finansminister Malusi Gigaba het Jarana Vodacom Business as ‘n verliesmakende maatskappy omgeswaai in 'n winsgewende entiteit en word geglo dat hy dieselfde met die SAA kan bewerkstellig.
Intussen blyk dit uit ondersoeke van die DA dat moontlik 32% van alle kontrakte wat die SAA aangegaan het, “problematies” kan wees en dat korrupsie van sowat R5,7 miljard ter sprake kan wees.
Vrystaat premier Ace Magashule en huidige voorsiter van ANC in die provinsie word uitgedaag deur sy adjunk Thabo Manyoni, voormalige uitvoerende burgemeester van die Mangaung Metro. Dit blyk dat die twee tans in 'n dodelike tweestryd gewikkel is om die nodige steun te verwerf wat betref politieke beheer oor die Vrystaat. Dit is so erg dat die ANC-leierskapkonferensie wat 10-13 Augustus in Parys sou plaasvind, uitgestel is omdat sg. takoudits nog nie voltooi is nie.
Intussen blyk dit dat bv. die Suid-Vrystaatse takke van die ANC op enkele uitsonderings na vir Manyoni steun. Dit word aanvaar dat Manyoni ook ten gunste van Cyril Ramaphosa is as volgende ANC-president. Magashule is natuurlik een van die hoofluitenante van Zuma.
Bladsy 10 van 35